बैठक में निगमायुक्त विनोद शर्मा ने शहर के होर्डिंग के लिए राजनैतिक दलों की अनुमति को लेकर जानकारी ली जिसको लेकर निर्देश दिए कि होर्डिंंग की अनुमति नियमानुसार दी जाए तथा अपर आयुक्त के माध्यम से दें। इसके साथ ही जिनके द्वारा निर्धारित शुल्क जमा कर अनुमति प्राप्त की जाए उनकी जानकारी निर्वाचन कार्यालय, कलेक्टर कार्यालय, पुलिस अधीक्षक कार्यालय एवं रिटर्निंग ऑफीसर को आवश्यक रुप से भिजवाई जाए। कंट्रोल रुम की तैयारियों को लेकर निगमायुक्त श्री विनोद शर्मा ने विभिन्न जानकारियां प्राप्त कीं तथा कंट्रोल रुम पर आने वाली शिकायतों को संबंधित अधिकारी को नोट कराने का कार्य एवं शिकायत का तत्काल निराकरण कराने में कोई भी लापरवाही न करने के निर्देश दिए।